Upracme si mesto a Háj je mestom organizovaná akcia, brigáda dobrovoľníkov. Organizuje sa pravidelne každý rok v jarnom období. Akcia je zameraná na jarné upratovanie lokality Háj – Nicovô a organizovanie brigád v mestských častiach mesta Liptovský Mikuláš. Cieľom brigády je vytvoriť čisté a tým prijemné miesto na oddych v lokalite Háj – Nicovô.
Lokalita Háj – Nicovô je prírodno- kultúrnou oddychovou zónou mesta Liptovský Mikuláš. Nachádza sa tu detské ihrisko, bežecké trate pomenovaných po mikulášskych olympionikoch. Lokalita poskytuje výhľady na všetky okolité pohoria. Zo severu na Západné Tatry, zo západu na Veľkú Fatru, z juhu na Nízke Tatry ako i na samotné mesto Liptovský Mikuláš s vodnou nádržou Liptovskej Mary.